Παραπομπή κελιού σε άλλο έγγραφο

Περιεχόμενα
Δείκτης 🔎︎

# Παραπομπή κελιού σε άλλα φύλλα

Σε κάποιο κελί του φύλλου μπορείτε να ορίσετε μια παραπομπή σε κελί άλλου φύλλου.

Με αντίστοιχο τρόπο, μπορεί επίσης να γίνει παραπομπή σε κάποιο κελί άλλου εγγράφου με την προϋπόθεση ότι αυτό το έγγραφο έχει ήδη αποθηκευτεί ως αρχείο.

## Παραπομπή κελιού σε κελί στο ίδιο έγγραφο

1. Ανοίξτε νέο, κενό υπολογιστικό φύλλο. Από προεπιλογή, έχει μόνο ένα μοναδικό φύλλο με όνομα Φύλλο1. Προσθέστε δεύτερο φύλλο πατώντας το πλήκτρο + στα αριστερά της καρτέλας φύλλου στο τέλος (θα ονομαστεί από προεπιλογή Φύλλο2).

2. Ως παράδειγμα, πληκτρολογήστε στο κελί A1 του Φύλλου1 τον ακόλουθο τύπο και ολοκληρώστε την εισαγωγή με το πλήκτρο Enter:

   =Sheet2.A1

3. Πατήστε στην καρτέλα του φύλλου 2 στο τέλος του υπολογιστικού φύλλου. Τοποθετήστε τον δρομέα στο κελί A1 και εισαγάγετε κείμενο ή κάποιον αριθμό.

4. Αν επιστρέψετε στο Φύλλο1, θα δείτε το ίδιο περιεχόμενο στο κελί A1. Αν τα περιεχόμενα της περιοχής Φύλλο2.A1 τροποποιηθούν, τότε τροποποιούνται επίσης και τα περιεχόμενα στο Φύλλο1.A1.

Όταν αναφέρεστε σε φύλλο με όνομα που περιέχει κενά, χρησιμοποιήστε απλά ' γύρω από το όνομα: ='Sheet with spaces in name'.A1

Το παράδειγμα χρησιμοποιεί σύνταξη τύπου Calc. Είναι επίσης δυνατό να χρησιμοποιήσετε σύνταξη Excel A1 ή τύπο R1C1· αυτό ρυθμίζεται στο Σελίδα επιλογών τύπων.

## Παραπομπή κελιού σε κελί σε άλλο έγγραφο

1. Επιλέξτε Αρχείο - Άνοιγμα, για να φορτώσετε ένα έγγραφο υπολογιστικού φύλλου.

2. Επιλέξτε Αρχείο - Νέο, για να ανοίξετε ένα νέο υπολογιστικό φύλλο. Τοποθετήστε το δρομέα σε ένα ελεύθερο κελί και πληκτρολογήστε το σύμβολο της ισότητας για να δηλώσετε ότι θέλετε να ξεκινήσετε έναν τύπο.

3. Τώρα μεταβείτε στο έγγραφο που μόλις φορτώσατε. Πατήστε σε οποιοδήποτε κελί με τα δεδομένα που θέλετε να εισάγετε στο νέο έγγραφο.

4. Επιστρέψετε στο νέο υπολογιστικό φύλλο. Στη γραμμή εισαγωγής, θα δείτε τώρα πως το LibreOffice Calc πρόσθεσε την παραπομπή στον τύπο για εσάς.

   Η αναφορά σε ένα κελί άλλου εγγράφου περιέχει το πλήρως αναγνωρισμένο όνομα του άλλου εγγράφου μεταξύ απλών εισαγωγικών ('), μετά έναν κατακερματισμό # και μετά το όνομα του φύλλου το άλλο έγγραφο, ακολουθούμενο από μια τελεία και το όνομα ή την αναφορά του κελιού.

   Για παράδειγμα, 'file:///C:/Users/user/Documents/Price list.ods'#$'Information SKU'.H51'file:///home/user/Documents/Price list.ods'#$'Information SKU'.H51.

   Η διαδρομή και το όνομα του εγγράφου URI πρέπει πάντα να περικλείονται σε μονά εισαγωγικά. Εάν το όνομα περιέχει μονά εισαγωγικά (') πρέπει να διαφύγουν χρησιμοποιώντας δύο μονά εισαγωγικά (''). Μόνο ένα όνομα φύλλου μπορεί να μην είναι σε εισαγωγικά εάν δεν περιέχει κενό διάστημα ή χαρακτήρα που θα μπορούσε να ήταν τελεστής ή το όνομα θα ήταν καθαρά αριθμητικό (για παράδειγμα, πρέπει να είναι σε εισαγωγικά το '123').

5. Επιβεβαιώστε τον τύπο πατώντας στο πράσινο σημάδι επιλογής.

6. Εάν σύρετε το πλαίσιο στην κάτω δεξιά γωνία του ενεργού κελιού για να επιλέξτε περιοχή κελιών, το LibreOffice εισάγει αυτόματα τις αντίστοιχες αναφορές στα γειτονικά κελιά. Ως αποτέλεσμα, στο όνομα φύλλου προηγείται το σύμβολο "$" για να το υποδείξει ως απόλυτη αναφορά.

Αν εξετάσετε προσεχτικά το όνομα του άλλου εγγράφου στον τύπο, θα παρατηρήσετε ότι είναι γραμμένο ως URL. Αυτό σημαίνει ότι μπορείτε επίσης να εισαγάγετε ένα URL από το διαδίκτυο.

Σχετικά θέματα

Παραπομπές σε URLs

Ονομασίες και παραπομπές, απόλυτες και σχετικές